**A N U N Ț**

**privind lansarea Concursului pentru identificarea, evaluarea și aprobarea proiectelor pentru finanțare din Fondul Național pentru Dezvoltare Regională și Locală**

Ministerul Infrastructurii și Dezvoltării Regionale informează că, în conformitate cu prevederile art. 7 din Legea nr.27/2022 privind Fondul național pentru dezvoltare regională și locală și în vederea inițierii etapei de planificare și programare în domeniul dezvoltării regionale și locale, începând cu data **de 01 iulie 2024,** se dă startul Concursului pentru identificarea, evaluarea și aprobarea proiectelor de dezvoltare regională și locală în cadrul apelului competitiv de selectare a proiectelor propuse spre finanțare din Fondul Național pentru Dezvoltare Regională și Locală (FNDRL).

Scopul Concursului de proiecte este de a susține dezvoltarea socio-economică regiunilor de dezvoltare și a localităților, orientată spre îmbunătățirea calității condițiilor de trai cetățenilor din Republicii Moldova.

Concursul pentru identificarea, evaluarea și aprobarea proiectelor pentru dezvoltarea regională și locală va fi organizat în baza Anexelor nr. 2 și 3 ale Regulamentului privind gestionarea mijloacelor financiare alocate în Fondul Național pentru Dezvoltare Regională și Locală, aprobat prin Hotărârea Guvernului 152/2022.

Concursul este organizat pentru identificarea, evaluarea și aprobarea

* **proiectelor de** **dezvoltare regională,** având la bază„Ghidul de aplicare la apelul competitiv de selectarea proiectelor de dezvoltare regională (ediția – 2024)” la Măsurile:

**Măsura 1.1. Valorificarea infrastructurilor de afaceri**

**Măsura 1.3. Sporirea atractivității turistice**

***Măsura 2.3 Revitalizare urbană și dezvoltarea infrastructurii spațiilor publice***

 **Măsura 3.1. Aprovizionare cu apă și sanitație**

* **proiectelor de dezvoltare locală,** având la bază „Ghidul aplicantului la concurs în cadrul apelului competitiv de selectare a proiectelor de dezvoltare locală în cadrul Programului Național „Servicii de Creșă Publice” la Măsura:

**2.1. Construcția, renovarea/reabilitarea clădirilor publice, inclusiv prin măsuri de îmbunătățire a eficienței energetice (creșterea performanței energetice) a clădirilor publice, litera a) *construcția/reconstrucția instituțiilor educaționale și sociale, inclusiv construcția/reconstrucția și dotarea creșelor/a grupelor de creșă.***

Aplicanții eligibili pentru participarea la Concursul pentru identificarea, evaluarea și aprobarea proiectelor de **dezvoltare regională,** sunt autoritățile administrației publice locale de nivelul I și II.

Aplicanții eligibili pentru participarea la Concursul pentru identificarea, evaluarea și aprobarea proiectelor de **dezvoltare locală,** sunt doar autoritățile administrației publice locale de nivelul I.

Înscrierea la concurs se realizează prin **depunerea la distanță în format electronic**.

Notele Conceptuale ale proiectelor de **dezvoltare regională** pentru participare la Concurs vor fi depuse electronic în termen de 30 zile de la data de lansare a Concursului **(termen limită:30 iulie 2024, ora 17.00)**, iar dosarele cu Cererile de finanțare pentru participare la Concurs vor fi depuse în termen de **90 de zile calendaristice** de la data aprobării Raportului de evaluare a Notelor Conceptuale**.**

Cererile de finanțare pentru proiectele de **dezvoltare locală** **depunerea la distanță în format electronic** în termen de 30 de zile calendaristice de la data anunțării concursului **(termen limită 30 iulie 2024, ora 17.00).**

Dosarele de aplicare pentru participarea la Concurs va conține setul de documente formalizate și setul de documente de suport.

Înscrierea la concurs **la distanță,** respectând termenii menționați supra, se efectuează în regim on-line, pe platforma Sistemului Informațional de Gestionare a Proiectelor de Dezvoltare Regională și Locală, la care vor fi accesibile și instrucțiunile necesare pentru aplicanți: [**https://mrdp.midr.gov.md/**](https://mrdp.midr.gov.md/).

Dosarele depuse după expirarea termenului stabilit nu vor fi acceptate pentru evaluare.

Informația completă despre Concurs, precum și modul de aplicare pentru obținerea finanțării, sunt descrise în ***„Ghidul de aplicare la apelul competitiv de selectarea proiectelor de dezvoltare regională (ediția – 2024)”***  și „***Ghidul aplicantului la concurs în cadrul apelului competitiv de selectare a proiectelor de dezvoltare locală în cadrul Programului Național „Servicii de Creșă Publice”***, care poate fi accesat pe paginile web: [www.midr.gov.md](http://www.midr.gov.md); [www.ondrl.gov.md](http://www.ondrl.gov.md), [www.adrnord.md](http://www.adrnord.md); [www.adrcentru.md](http://www.adrcentru.md); [www.adrsud.md](http://www.adrsud.md); [www.adrgagauzia.md](http://www.adrgagauzia.md); [www.adrchişinău.md](http://www.adrchişinău.md).